Espanja

Sijainti ja ilmasto:

Espanja on Lounais-Euroopassa sijaitseva valtio. Se jakaa Iberian niemimaan Portugalin ja Isolle-Britannialle kuuluvan Gibraltarin kanssa. Koillisessa rajan takana ovat Ranska ja pieni Andorran ruhtinaskunta, ja etelässä on maarajaa Marokon kanssa.  Maahan kuuluvat Baleaarit Välimerellä, Kanariansaaret Atlantilla, Ceutan ja Melillan kaupungit Pohjois-Afrikassa sekä muutama asumaton saari Marokon rannikolla. Espanjan pääkaupunki on Madrid. Muita suuria kaupunkeja ovat Barcelona, Valencia, Sevilla ja Zaragoza. Espanja sijaitsee Pyreneiden niemimaalla, koillisessa maata rajoittaa Pyreneiden vuorijono, ja etelässä Välimeren rannikon sisämaasta erottaa Sierra Nevadan vuorijono. Yli 2000 metrin vuoria on useita, korkeimmat vuoret ovat yli 3000 metriä. Jokia on 1800, mutta osa niistä on osan vuodesta kuivillaan tai kuljettaa väin vähän vettä. Kasvillisuus ja ilmasto vaihtelevat runsaasti rannikon ja sisämaan välillä ja korkeuksien mukaan. Kesällä on lähes kaikkialla kuumaa ja kuivaa, mutta talvella on suuria lämpötilaeroja. Vuorilla voidaan lasketella kun taas rannikolla on paljon lämpimämpää. Vuoden kylmin kuukausi on tammikkuu. Pohjois-Espanjassa Biskajanlahden rannikoilla sataa runsaasti, ja siellä kasvaa osittain lauhkeita, osittain subtrooppisia lehtimetsiä. Etelä-Espanjassa, Välimeren rannoilla kasvaa välimerellisiä metsiä tammilajeineen ja oliivipuineen. Vuorten takana, Espanjan keski-osissa on aavikoita, joissa sataa hyvin harvoin, siellä kasvaa vain kivikkokasveja. Kanariansaarten Afrikan läheisillä saarilla on vain aavikoita, mutta La Palmalla kasvaa vehmasta subtrooppista kasvillisuutta.Kesäkausi ulottuu kesäkuusta lokakuuhun, Kesäkuussa lämpötilat ovat noin 20-30º C, heinä- ja elokuussa lämmintä on 30-40º C, syys- lokakuussa lämpötila nousee 20-30º C. Syksy kestää marraskuusta joulukuuhun, silloin lämpömittarissa on noin 10-15º C. Talvikuukausina, joulukuusta maaliskuuhun lämpötilat ovat 0-10º C, joskus jopa alle nollan. Talvella voi sataa myös lunta. Kevät on maaliskuusta toukokuuhun ja silloin lämpötila on noin 5-20º C. Madridissa on kesällä erittäin kuumaa, mutta myös talvi on yllättävän kylmä. Vesisateita esiintyy lähinnä marraskuusta kesäkuuhun. Madridin ilma on hyvin kuivaa. 

Kielet ja uskonnot:

Espanjan tilastokeskuksen mukaan maan väkiluku 1. tammikuuta 2012 oli 47 213 000. Virallinen kieli on espanja, jota puhuu äidinkielenään 74 % väestöstä. Vähemmistökielet katalaani jota puhuu 17 %, galego eli galician kieli (7 %), baskin kieli (2 %), ovat virallisia kieliä eräillä alueilla. Uskonnoltaan 71,4% oli katolilaisia, 2,7% muita uskontoja, 14,7% uskonnottomia, 9,4% ateisteja ja 1,9% ei kertonut uskonnollista vakaumustaan.

Luonnonvetovoimatekijät:
Espanja luonto on hyvin monipuolinen. Koska Espanjan ilmasto olosuhteet ovat miellyttäviä vuoden ympäri, se on turistien suosima matkakohde jokaisena vuodenaikana.  Kuumaan Etelä-Espanjaan ja rannikkoalueille saapuu yleensä paljon rantalomailijoita, kun taas viileämmässä ja kosteammassa ilmastossa viihtyvät turistit suuntaavat pohjoiseen. Espanjan ilmastoa pidetäänkin yleisesti vaihtelevimpana koko Euroopan alueella.
Ilmaston moninaisuudesta ja erilaisista sääolosuhteista johtuen
myös Espanjan kasvillisuus ja maaperä on eri puolilla maata hyvin erilaista. Maasta löytyy niin aavikkomaisen kuivia alueita, vehreitä maaseutualueita, laajoja vuoristoalueita, laaksoja, tasankoja,
aroja kuin jokia ja kauniita ranta-alueitakin. Maan suurimmat joet Ebro, Duiero, Tajo, Guadiana ja Guadalquivir ovat Espanjalle elintärkeitä.
Aurinko ja lämpö ovat yksi suurimmista vetovoimatekijöistä, joiden takia matkailijat valitsevat juuri Espanjan matkakohteekseen.

Kulttuuri vetovoimatekijät:

Espanja on eurooppalaisen taiteen ja arkkitehtuurin aarreaitta. Espanjaa ovat pitäneet hallussaan niin fonikialaiset, kreikkalaiset, roomalaiset kuin arabitkin ja nämä eri kulttuurien vaikutteet ovat vahvasti läsnä. Eletyn historian aikakaudet esihistorialliselta ajalta Francon diktatuuriin ovat edelleen edustettuina kaupunkien infrastruktuurissa. Kaikkialla nähtävillä oleva kulttuurien mosaiikki on yksi Espanjan ehdottomista valteista. Unescon maailmanperintökohteita maassa on yhteensä 13, mikä on suurin määrä yhden maan sisällä. Maakuntia kiertäessä voi vierailla upeissa restauroiduissa linnoissa ja palatseissa, katedraaleissa ja kirkoissa. Maan kulttuurihistoriaa on tallennettu järjestelmällisesti ja niin sen historian kuin taiteenkin aarteet ovat nähtävillä lukuisissa museoissa ympäri maan. Madrid ja Barcelona tarjoavat laajimmat kokoelmat, mutta myös pienempien kaupunkien taide- ja kulttuurielämä on vilkasta. Monet festivaalit värittävät espanjalaista arkea. Uskonnolliset juhlapyhät sekä eri pyhimysten kunniaksi järjestettävät juhlat keräävät kaupungin asukkaat kaduille juhlimaan, tanssimaan sekä maistelemaan paikallisia herkkuja. Eräitä tunnettuja festivaaleja ovat syyskuussa järjestettävä Barcelonan La Merche, Sevillan perinteinen huhtikuun festivaali sekä Pamplonan heinäkuinen San Fermín festivaali, joka tunnetaan hurjapäisestä härkäjuoksustaan.
Jalkapallo on Espanjan suosituin urheilulaji. Espanjassa suosittuja ovat myös härkätaistelut. Flamenco on tärkeä osa espanjalaista kulttuuria.

Tapakulttuuri

Espanjalaisten perustervehdys on kättely, poskisuudelmat ja ystävien kesken reilu halaus.Espanjalaiset eivät halua menettää kasvojaan, erityisesti miehen kunnia on tärkeä asia. He ovat alttiita loukkaantumaan. Espanjalaiset ovat innokkaita keskustelijoita ja seurustelijoita, toimivia keskustelunaiheita ovat lapset, urheilu, matkat ja julkisuuden henkilöt. Myös politiikka käy, kunhan et vertaile maita keskenään.  On hyvä välttää puhumista härkätaisteluista, uskonnosta, perheestä tai työasioista. Espanjalaiset aloittavat sinuttelun herkemmin kuin ranskalaiset. Tämä ei kuitenkaan merkitse heti lähempää tuttavuutta.
Vanhat perinteet ovat arvossaan, ja paikallisten käyttäytyminen on vanhanaikaisen kohteliasta ja korrektia. Kohteliaisuus on ylipäätään erottamaton osa kieltä ja kulttuuria. Por favor, olkaa hyvä, on sana, jota ei voi käyttää liikaa.  Espanjalaiset tervehtivät aina naapuriaan ja vaihtavat kuulumisia. Tavatessa ja erotessa kätellään. Kynnys tervehtiä tuntemattomia esimerkiksi hississä on matala. Mañana tarkoittaa kirjaimellisesti huomenna, mutta käytännössä "joskus myöhemmin". Kaikkia espanjalaisen antamia lupauksia ja viittauksia esimerkiksi tulevista tapahtumista tai tapaamisista ei kannata ottaa vakavasti. Espanjalaiset pitävät kiinni täsmällisistä kellonajoista vain härkätaistelun alkaessa. Muuten paikalliset ovat mestareita myöhästymään. Jos saat kutsun espanjalaiseen kotiin, on kohteliasta itsekin myöhästyä hiukan. Espanjalaiset ovat ylpeitä maastaan, mutta he samaistuvat ensin omaan kotipaikkakuntaansa ja vasta sitten koko maahan. Onkin hyvä tietää, mistä espanjalainen tuttava on tarkkaan ottaen kotoisin. Siestaa pidetään yhä hyvin espanjalaisena ilmiönä, toisaalta taas eteläisen Espanjan, erityisesti Andalusian ja Kanariansaarten tapana. Espanjalaiseksi siesta mielletään erityisesti Espanjan ulkopuolelta katsottuna, mutta espanjalaiset itse pitävät siestaa lähinnä andalusialaisena tapana. Siestalla tarkoitetaan keskipäivän kuumimpina tunteina pidettävää muutaman tunnin lepotaukoa,sitä vietetään noin klo 13.30-16.30 välisenä aikana. Siesta on tapa, joka ainakin suuremmissa espanjalaisissa kaupungeissa on jo historiaa. Turistialueiden ulkopuolella sijaitsevat pienet paikalliset liikeyritykset toki sulkevat ovensa keskipäivän aikaan, mutta kyseessä ei niinkään ole traditio kuin käytännön syyt: Jos valtaosa väestöstä pääsee töistä kotiin vasta klo 18 - 20, pienten liikkeiden on pakko pitää ovensa auki iltayhdeksään tai kymmeneen, jotta niiden toiminta olisi kannattavaa. Pitkien aukioloaikojen vuoksi pienyrittäjille on tavallisesti käytännöllistä pitää liike suljettuna lounasaikaan eli keskipäivällä (Madridissa ja Barcelonassa n. klo 13 - 17). Suuret yritykset eivät sulje oviaan keskipäivällä, mutta lounastauko on vielä varsin monissa yrityksissä 2 tuntia (n. klo 13 - 15), joskin tunnin mittaiset ruokatauot alkavat olla jo yleisempiä suurkaupungeissa. Espanjalainen elämänrytmi on siis edelleen jakautunut kahtia, vietettiinpä varsinaista siestaa tai ei. 
Espanjalainen baarikulttuuri poikkeaa varsin paljon pohjoismaalaisesta baarikulttuurista. Espanjassa baarit ovat ystävien ja naapurien kohtauspaikka, ja baarissa saatetaan käydä myös koko perheen kanssa, isovanhemmat ja pikkulapset mukaanlukien. Baareissa käydään usein myös pelaamassa korttia tai shakkia ja katsomassa televisiosta tärkeimpiä urheilutapahtumia, erityisesti jalkapallo-otteluita. Espanjan yöelämä on Euroopan tunnetuimpia ja vilkkaampia. Juhliminen kuuluu olennaisena osana espanjalaiseen kulttuuriin, oli sitten kyse pienten paikkakuntien fiestoista tai suurkaupunkien aamuun saakka jatkuvasta juhlatapahtumasta. Sanomalehtiä ei tavallisesti tilata kotiin, vaan ne ostetaan työmatkan varrella olevasta lehtikioskista, ja lehdenlukijoita näkyykin aamuisin paljon sekä baareissa että metroissa ja muissa julkisissa kulkuvälineissä. Yleinen toimistoaika on 8.00-13.00 ja iltapäivällä 16.00-18.00. Yleisin lomakuukausi on elokuu, jolloin on vaikeata tavoittaa ihmisiä. Pienimmät yritykset voivat olla elokuussa suljettuina tai toimivat vajaalla henkilöstöllä. Espanjalaiset käyttävät nimessään sekä isän että äidin sukunimeä; puhuttelussa käytetään yleensä vain isän nimeä, kirjoitettaessa molempia.

Ruoka-ja juomakulttuuri:

Espanjan ruoka-ajat poikkeavat suomalaisista, aamiainen syödään kotona tai baarissa kello 8-11, lounas kello 14-17, illallinen klo 21-24. Tapasten nauttiminen on tyypillinen espanjalainen tapa. Jos esimerkiksi tulee nälkä ennen ruoka-aikaa voi mennä baariin ja tilata hieman munakasta, juustoa tai lohkoperunoita. Kun joukko ystäviä lähtee tapaksille, he kulkevat baarista toiseen ja maistavat kunkin paikan erikoisuutta: mustekalarenkaita, sinisimpukoita, ilmakuivattua kinkkua tai kilohaileja.  Tapaksina voidaan myös tarjoilla vaikkapa oliiveja, lihapyöryköitä, katkarapuja, chorizo-makkaraa, kinkkukuutioita, marinoitua paprikaa tai herkkusieniä, täytettyjä artisokanpohjia, kuorittuja manteleita, paneerattuja sipulirenkaita. Syödessään tapaksia, he juttelevat kaikesta mahdollisesta, tuntikausia. 
Ennen illallista saatetaan käydä iltakävelyllä ja kaupoissa, sen  jälkeenkin voi moni espanjalainen vielä lähteä tapaamaan ystäviään tai naapureitaan johonkin lukuisista lähibaareista. 
Espanjalainen ruokalista on yleensä kevyt ja terveellinen. 
Tyypillisiä espanjalaisia kansallisruokalajeja ovat esimerkiksi paella (riisiruoka, joka sisältää mm. kanaa, katkarapuja, simpukoita, herneitä ja sahramia), gazpacho (kylmä vihanneskeitto, joka sisältää mm. valkosipulia, kurkkua, tomaattia, paprikaa, viinietikkaa, oliiviöljyä ja leipäpaloja), sopa de ajo (valkosipulikeitto), linssikeitto, tortilla española (espanjalainen perunamunakas). Espanjan tyypillisiä jälkiruokia ovat mm. kauden hedelmäkorit (fruta del tiempo), juustot, paahtovanukas (flan), maitoriisi (arroz con leche), makea munkkitanko (churro) ja jäätelö (helado). Espanja on tunnettu viinimaana. Maailmalla tunnettuja ovat esimerkiksi Torresin viinit, cava (katalonialainen kuohuviini) ja Andalusiasta, Jerez de la Fronterasta peräisin oleva sherry eli jerez. Sangría on suosittu viini- ja hedelmäjuoma, jota on vahvistettu brandyllä, mutta sitä juovat enemmän matkailijat kuin paikalliset. Ruokajuomana myös olut (cerveza) on suosittu. Espanjalaiset oluet ovat yleensä keveitä ja virkistäviä. Kahvi tarjoillaan mustana (café solo), maitotilkan kera (café cortado) tai kuumaan maitoon sekoitettuna (café con leche).

Valtiomuoto: Parlamentaarinen monarkia
Valuutta: Euro
Pääkaupunki: Madrid
matkustusasiakirjat: Passi tai henkilökortti (ei ajokortti)
Rokotteet:Hepatiitti A ja B ovat suositeltavia (ja tietenkin kurkkumätä-jäykkäkouristus ja Tuhkarokko-Sikotauti-Vihurirokko)

Espanjan aika: Aikaero Suomeen -1h, Kanarian saarilla -2h.

Matkustusturvallisuus:  Yleisesti turvallista. Noudata viranomaisohjeita. Varo taskuvarkaita ja liikennettä. Mielenosoitukset mahdollisia.  Yleisesti ottaen Espanja on melko turvallinen maa, mutta myös täällä matkailija voi joutua satunnaisen terrorismin kohteeksi. Eri puolilla Espanjaa on kesäisin laajojen metsä- ja pensaspalojen vaara. Paloalueilla ja niidenlähistöllä joudutaan usein väliaikaisesti sulkemaan myös pääliikenneväyliä. Espanja on myös potentiaalista maanjäristysaluetta. Espanjan hiihtokeskuksiin suuntaavien matkailijoiden on syytä etukäteen varmistua sääolosuhteista ja etenkin mahdollisten lumivyöryjen vaaroista. Terrorismia saattaa esiintyä turistialueilla.

Espanjan tärkeimpiä matkailukaupunkeja ovat Madrid, Barcelona, Sevilla ja Valencia. Tärkeimpiä matkailualueita ovat Kanarian saaret, Katalonia, Andalusia, Costa del sol, Mallorca ja Ibiza.

Pyhäpäiviä
1.1.       uusivuosi Año Nuevo
6.1.       loppiainen Epifania
19.3.     isänpäivä San José
28.3.13 kiirastorstai
29.3.13 pitkäperjantai
1.4.13.  pääsiäispäivä
1.5.       työn juhla Día del Trabajo
25.7.     Santiagon, Espanjan suojeluspyhimyksen päivä
15.8.     Neitsyt Marian taivaaseen astumisen päivä Asunción de                                        
              Nuestra Señora
12.10.   Kolumbuksen päivä Día de la Hispanidad, Día de la Virgen 
              del pilar
1.11.     pyhäinpäivä Día de todos los Santos
6.12.     perustuslain päivä Diá de la Constitución
8.12.     synnittömän sikiämisen päivä Inmaculada Concepción
25.12.   joulupäivä 

Lähteet:
www.tietoaespanjasta.fi
www.wikipedia.fi
www.matkaopasinfo.fi 
www.espanja.suomalaisille.com
www.finlandia.es 
formin.finland.fi
Fantastico (Kaija Kaasinen, Marja-Liisa Laine, Nina Leman, Laia Salo i Nevado)
www.studio55.fi
www.espanjaopas.com
www.rokote.fi, 
www.rantapallo.fi
www.kalevatravel.fi